জামিন পেয়েই বিধানসভায় হাজির বালু!

কলকাতা: রেশন দুর্নীতি মামলায় ২০২৩ সালের ২৭ অক্টোবর গ্রেফতার করা হয় জ্যোতিপ্রিয় মল্লিককে। কেন্দ্রীয় তদন্তকারী সংস্থা এনফোর্সমেন্ট ডিরেক্টরেটের তরফ থেকে তাঁকে গ্রেফতার করা হয়। অবশেষে গত বুধবার প্রায় ১ বছর ৩ মাস পর জেল হেফাজত থেকে জামিন পান প্রাক্তন খাদ্য ও বনমন্ত্রী জ্যোতিপ্রিয় মল্লিক। গত বুধবার জেল থেকে মুক্তি পেয়েই, আজ অর্থাৎ সোমবার বিধানসভায় হাজির হলেন বালু।

আরও পড়ুন: সঞ্জয় রায়ের সাজা ঘোষণার আগে কী চলছে আদালতের ২১০ নং কক্ষে?

তবে এদিন বিধানসভায় সাংবাদিকদের মুখোমুখি হতে অস্বস্তি বোধ করেন বালু। কারণ এখনও পর্যন্ত তাঁর মামলা বিচারাধীন তাই এই মামলা নিয়ে কথা বলতে চান নি তিনি। তবে কী কারণে জামিনের এক সপ্তাহের মাথায় জ্যোতিপ্রিয় মল্লিক উপস্থিত হলেন বিধানসভায়?

বালু ঘনিষ্ঠ সূত্রে খবর, ১ বছর ৩ মাসের বকেয়া বেতন তুলতে বিধানসভায় আজ উপস্থিত হন তিনি। জানা যাচ্ছে, এই ব্যাপারে কিছু সই সাবুদ করতে হবে তাঁকে। বকেয়া বেতন তুলতে তাই কোনভাবে সময় নষ্ট না করে আদালতে উপস্থিত হলেন বালু।

দেখুন অন্য খবর